Tajaajilawwan akka aadaatti Sirrii ta’an dhiheessuu

Sub-Saharan African Youth & Family Services in

Minnesotaa keessatti sahaaraa gaditti kan jiraatan Tajaajila Dargaggootaa fi Maatii Afiriikaanotaa (SAYFSM), Afiriikaanota Minnesotaa keessa jiraatan hundumaaf, miira aadaa fi afaaniifis mijataa ta’een barnoota HIV/AIDS fi tajaajilawwan hawaasummaa kenna.

.

**HIV/AIDS Ittisuu**

**“We Shall Overcome . . .”**

 651-644-3983 [www.sayfsm.org](http://www.sayfsm.org) info@sayfsm.org

**HIV waliin jiraachuu dandeessu**

Tajaajilawwan kan SAYFSM, qajeelfamaa fi abdii akka argattaniif isin gargaaru.

Sagantaawwanii fi tajaajilaawwan kunneen SAYFSM –tti isiniif argamu:

* Afirikaanota HIV waliin jiraataniif gumii deggersaa miiraa fi kan hafuuraa
* Gorsaa fi Qorannoo HIV
* Barnoota ittisa HIV/AIDS
* HIV posatiivii warra ta’aniif kan kennamu gidduu seenuu kan dhibee ittisuu fi barumsa fayyaa
* Aadaa fi afaaniin kan wal qabatan meeshaalee barnootaa
* To’annoo dhimma fayyaa
* Abukaatoo kan yaalii fayyaa
* Gorsa Fayyummaa Sammuu
* Mana jireenyaatiif, miindeffamuudhaaf, deggersa hawaasaatiif, dulaaba soorataatiif, uffannaadhaaf, barnootaaf, seeraaf, meeshaalee mana keessaatiif, akkasumas fedhiiwwan kan biroof kan oolan, maddaa fi refiraala.

**Qorannoo Fayyaa Taasisaa!**

Qorannoon hundinuu fi tajaajilawwan wal fakkaatoo ta’an kaffaltii kan hin qabnee fi waajjira SAYFSM kanatti kan kennamanii dha.

SAYFSM kun karaa miseensa hojjetoota sirriitti leenjifamanii fi waraqaa ragaa qabaniitiin kan geggeeffamu meeshaa qorannoo HIV sadarkaa isaa eeggateen qorannoo dhiigaa taasisa.

Beellama qabachuudhaaf gara

 SAYFSM –tti bilbiluudhaan

 miseensa hojjetootaa waliin

haasa’aa.

Bahiin qorannoowwanii

daqiiqaa 15 keessatti.

1

**KENNAAWWAN ADDAA GAMMACHUUDHAAN KEESSUMMEEFFAMU!**

Eeyyee! SAYFSM kanaaf kennuu nan barbaada:

\_\_\_\_$25 \_\_\_\_$10 \_\_\_\_$5 \_\_\_\_kan biraa

Maaloo, kennaa keessan gara kanatti ergaa:

SAYFSM

2395 University Avenue W, #200

St. Paul, MN 55114

Galatoomaa!!

**Teessoon Keenya:**

SAYFSM

2395 University Avenue, #200,

St. Paul, MN 55114

Lakkoofsa Bilbilaa: (651) 644-3983

E-meeyilii: info@sayfsm.org

Marsariitii: www.sayfsm.org

***Mbiu***



Akka waldaa Kiristaanaatti miseensota keenyaaf ji'atti yeroo afur odeeffannoo dhiheessina. Odeeffannoon kunneenis aadaa kan kabajuu fi fudhatamaa kan ta'e, hubachuufis bifa salphaa ta'een kan dhiyaateedha. Haaluma kanaanis, umurii, koorniyaa fi haala balaaf saaxilamuu isaanii bu’uureffachuutiin hawaasa kutaa garaa garaa argachuu dandeenya. HIV/AIDS akkamiin akka daddarbuu fi kondomii gargaaramuudhaanis akkamiin ittisuun akka danda’amu ilaalchisee barumsa kana ji’atti namoota baay’inaan 250 ta’an qaqqabsiifna. Akka waldaa kiristaanaatti garuu, amaloota rakkoof saaxilan dhabamsiisuudhaan hanga gaa’ela bira ga’anittis akka of dhowwanii fi hiriyaa tokko qofaafis amanamuudhaan dhibee daddarbaa kana ittisuun daandii amansiisaa akka ta’etti ni barsiifna.

Dhimma HIV/AIDS wajjin wal qabatee miseensota irratti dhiibbaa taasisuu fi haala fayyummaa isaanii hubachuufis qorannoo fedhii irratti hundaa’e akka taasisaniif ni barsiifna. Namoonni nuti irratti xiyyeeffannes haadhotii, abbootii, fi ijoollee irrattii dha. Miira aadaatiin gaafa yaadamutti dhimmi kun sababa salphaa hin ta’iniif, waa’ee HIV bilisa ta’anii mar’achuun ulfaataa ta’ee tureera. Haata’u iyyuu malee, fooyya’iinsi kan jiru yoo ta’u, SAYFSM deggersa inni nuuf taasiseefis ni galateeffanna.

Gamtaan Waldaa Adventistii Guyyaa 7ffaa (United Central Seventh Day Adventist Church) Minnesota keessatti dargaggootaa fi tajaajila maatiiwwan kanneen Sahaaraa Afiriikaatiin gadi jiraatan waliin ta'uudhaan miseensotaa fi hawaasa Paarkii Brooklyn dhibee daddarbaa HIV/AIDS ittisuu barsiisuu ilaalchisee, dammaqinaan hirmaachuu irratti argama.

Elder Daniel Basweti.



Buufata Qorannoo HIV kan TOLAA

SAYFSM 651-644-3983

JustUS Health 612-341-2060

Red Door 612-543-5555

Barruulee SAYFSM Issue 19/February 2022 St. Paul, MN

**Namoota HIV waliin jiraatan osoo hin taanee, HIV haa lollu**

Namoonni HIV waliin jiraachuu isaanii beekuu hin barbaadan, sababiin isaas maatii fi hawaasni isaan keessa jiraatan akka isaan hin jibbineef (judge), akkasumas addaan isaan hin baafneef sodaa waan qabaniif. HIV/AIDS kan qaban yoo ta’e illee, namni hundinuu, yeroo hundumaa akka isaan jaallatuu fi akka isaan deggeru beekuu qabu.

Vaayirasiin AIDS fidu tuttuqqaadhaan, gororaan, imimmaaniin, haxxiffannaadhaan, qufaadhaan, ykn tuttuqqaa salphaa ta’e kamiin iyyuu hin faca’u. Vaayirasiin HIV harka caalmaadhaan kan inni daddarbu, karaa dhangala’aa qaama hormaata dhiiraa, dhangala’aa qaama hormaata dhalaa, dhangala’aa munnee, dhiiga, ykn aannan harmaa kan nama vaayirasii HIV posatiiv ta’ee ti.

![C:\Documents and Settings\Lauren.EDLUND-341C4252\Local Settings\Temporary Internet Files\Content.IE5\DZJKJ68S\MP900227501[1].jpg]()

“…HIVn karaa nagaa wal gaafachuutiin, wal haammachuu, fi walii wajjin nyaachuutiin hin daddarbu.”

Barnoota walitti-fufiinsa qabu sababa nuti kennineef jecha, dhaggeeffattoonni keenya hedduun, addumaanis dargaggoonni warri hariiroo saala faallaa waliin qabanii fi warri hin fuudhin, barumsa kanaaf deebii posatiiva ta’e kennuudhaan qorannoo dhiigaa taasisuuf deemanii haala HIV/AIDS isaanii beekaniiru. Miseensota kan nuti barsiifnu, HIVn karaa nagaa wal gaafachuutiin, wal haammachuu, fi walii wajjin nyaachuutiin akka hin daddarbinee dha. Kunis ammoo, namoota HIV kanaaf saaxilaman waliin yammuu wal quunnamanitti namoota gidduu sodaa ture dhabamsiiseera. Isaanis akka yeroo duraanii adda baasuu dhiisuudhaan yammuu tajaajila waldaa, akkasumas walitti qabama hawaasaa kanneen akka cidhaa, kabaja guyyaa dhalootaa, fi kabaja guyyaa ayyaanotaa irratti biliisummaan taa’uu eegalaniiru. Kun ammoo HIV/AIDS ittisuu keessatti tarkaanfii cimaadha. Miseensonni vaayirasii kanaan qabaman obbolootaa fi obboleettota isaaniitiif caalmaatti banamoo ta’uudhaan hawaasa birattis jaallatamummaa fi fudhatamummaan yoo isaanitti dhagahamu arguudhaaf dandeenyeerra, sababni isaas hawaasa biratti hin jibbamne waan ta’aniif. Ijoollonni kunneenis walii wajjin taphachuu fi hiriyoota horachuu ni danda’u.

Dhibee daddarbaan kun ammas taanaan itti fufee waan jiruuf, xiyyeeffannoo taasisuu kan dhiifnu osoo hin taanee, caalmaatti iyyuu deggersa dabalataa gaafachuudhaan dhibee kana bara 2030tti dhabamsiisuudhaaf yoo kan feenu ta’e, yaalii keenya dachadhaan dabaluu qabna.

*Elder Daniel Basweti, Gamtaa Waldaa Adventistii Guyyaa 7ffaa*



**Waa’ee HIV beekuun kan isin irraa eegamu maali?**

**“Beekumsi qabeenyarra wayya.”**

***Jechama ‘Cameroonian’***

 **HIV/AIDS n MAALII??**

** HIVn vaayirasii AIDS fiduu danda’uu dha. Qaama keenya dhukkubaa fi infekshinii irraa kan eegu, mala ittisaa uumamaa kan ta’e dandeettii ittisa dhukkubaa kan miidhuu dha.**

* **Dhibee kanaan erga qabamtaniin booda, mallattoon dhukkubaa osoo isin irratti hin mul’atin ykn HIVtiin qabamuu keessan osoo hin beekin waggoota dheeraaf jiraachuu keessaniin namoota kan birootti daddabarsuu dandeessu.**
* **HIV kanaan erga qabamtaniin booda dandeettii dhibee of irraa dhorkuu kan qaama keessanii baay’ee miidhuudhaan infeekshiniin kun gara AIDS tti guddata.**
* **AIDS jechuun sadarkaa(Stage) xumuraa kan HIV ti.**
* **AIDS addaan baasee beekuu kan danda’u dokteera qofa.**
* **HIV/AIDS kanaaf talaalliin yks daawwaan tokko illee hin jiru.**
* **Tarkaanfiiwwan fayyummaa hojiirra kan hin oolchine, ykn limmoo waliin kan qooddachuudhaan, ammas HIV gara warra birootti dabarsuu kan dandeessan ta’us; namoonni vaayirasii HIV waliin jiraatan jireenya fayyaalessaa fi umurii dheeraa akka jiraatan gargaaruuf yaaliin fayyummaa ni laatama.**
* **Yaalii fayyummaa kana irraa fayyadamaa ta’uudhaaf, dursitanii bahii qorannoo HIV keessanii beekuun baay’ee barbaachisaa dha. Haala bahii qorannoo HIV keessanii beekuu kan dandeessan qorannoo HIV taasisuu qofaadhaan ta’a.**

**HIVn nama addaan hin baasu!**

**HIVn nama kamiin iyyuu qabuu danda’a!**



Qindeessaa Iddoo Lallabaa SAYFSM

Fiqiruu Itichaa

**Martinuu as keessatti waliin jirra**

Fooyya’iinsa yeroo dhiyootti jiruuf haa galatu malee, yaaliin qorannoo HIV yeroo ammaa ariifataa fi salphaa ta’ee jira. Qorannoo HIV taasisuuf hamileen isaa kan inni maddu itti gaafatamummaa fayyaa keessanii fi hawaasa keessaniif eeggannaa taasisuufii dha. Addumaan, dursinee gaafa qorannoo fayyaa taasifnu, bahii qorannoo posatiivii ta’e warra argatan yaaluu fi kunuunsuuf karaa salphaa ta’uu isaa hubachuun baay’ee barbaachisaa ta’a.

 Kanneen qorannoo fayyaa taasisan hundumaaf, yeroo qorannoon kun geggeeffamu duraa fi booda isaa tajaajilli gorsaa ni kennamaaf. Tajaajilli gorsaa ifaa fi qorannoon ariifataa ta’e kun haala HIV keessanii beekuuf carraa isiniif kenna, akkasumas jireenya keessan keessatti jijjiiramoota posativii ta’an akka taasiftaniif isin gargaaru.

**Yoo bahiin qorannoo keessanii negatiivii ta’e,** qorannoon HIV kunii fi gorsi isiniif kennamu vaayirasii kana irraa bilisa taatanii akka turtaniif humna isiniif laachuuf fayyada. Akkamiin qorannoon keessan negatiivii ta’uun itti fufuu akka dandeessan karoora ifaa fi qabatamaa ta’e qabattanii iddoo qorannoo fayyaa fi kan gorsaa kanaa kan baatan ta’a.

**Yoo bahiin qorannoo keessanii posatiivii ta’e,** namni gorsa isiniif kennu kun haala akkamiitiin umurii dheeraa fi jireenya fayyaalessa jiraachuuf kan isin dandeessisu kunuunsa fayyaa fi deggersi barbaachisaan akka argattaniif isin gargaara. Afirikaanota warra HIV posatiivii ta’aniif, SAYFSM tajaajila hedduu gumaacha waan taasisuuf, wal’aansoo jireenya keessanii isa haaraa kana haala gaarii ta’een mo’achuuf deggersa barbaachisoo ta’an isiniif taasiisa.

Martinuu as keessatti waliin jirra, akkasumas ammoo, dhimma kana amanamummaadhaan hawaasa keenyatti beeksisuu danda’uun keenya baay’isee barbaachisaa dha. Tarkaanfii isa jalqabaa fudhadhaa:Qorannoo fayyaa kan HIV taasisaa. Dabalataanis, hiriyoonni fi maatiin keessanis akka qorannoo fayyaa taasisaniif jajjabeessaa.